1900. évi márczius 5-éről. 
137 
2) Ezen ajándékkal a múzeumunkban elhelyezett tárgyak 
száma a régi inventariumok szerint 14782 dbra szaporodott. 
3) Itt említem meg, hogy bár sokféle elfoglaltságom alig 
enged időt a múzeumban foglalatoskodnom, a lefolyt évben 
mégis bevégeztem leginkább a növény gyűjteményhez tartozó 
3338 db szárazpraeparatum áttekintésével a sürgősebb tiszto- 
gatási, conserválási munkát és a tavalyi jelentésemben kifejezett 
Ígéretemhez hiven hozzá foghattam az inventáláshoz. Mostanáig 
gazdag ásvány és kőzetgyűjteményünknek mint egy felét 
Írtam össze. 
4) Megtekintvén most már az egész gyűjteményt, biztos- 
sággal állíthatom, hogy múzeumi czélra merőben alkalmatlan 
helyiségeinkben, csodálatos módon eddig valami nagyobb kár 
nem esett gyűjteményeinkben. A nedvességet — helyiségünk 
ezen legnagyobb baját — épen nem tűrő hygroskopikus ásvá- 
nyok, rovarok, és sugaras állatok pusztultak csak el kisebb 
számban. — Ezeken felül a múzeumok legnagyobb, csakis 
a gyakori tisztogatás által távol tartható ellenségeitől, a rova- 
roktól, a szárított növények gyűjteménye szenvedett kárt. 
5) A nagy közönség számára múzeumunk az idén május 
11-től fogva october 1-ig 23 fél napon át volt nyitva. — Ez- 
alatt az idő alatt Összesen 6555-en, átlag minden nyitás alkal- 
mával 285-en látogatták. — A tavalyi megfelelő számokhoz 
képest — 24, 6383, 274 — tehát határozott gyarapodás tapasz- 
talható. j 
Kérem a m. t. közgyűlést, méltoztassék jelentésemet 
tudomásul venni. 
A jelentés tudomásul vétetik. 
5. A könyvtáros következő jelentést tesz. 
Mélyen tisztelt közgyűlés. 
Van szerencsém jelenteni; hogy a lefolyt évben is mind 
ama tudományos akadémiák, egyesületek és társaságok, melyek- 
kel a mi egyesületünk csereviszonyban áll, rendesen beküldték 
közleményeiket mi által könyvtárunk ismét becses gyarapodás- 
ban részesült. Viszont a mi egyesületünk ugyanezen egyesüle- 
teknek mint csereküldeményt megküldte közleményeinek XIX. 
kötetét, mely a múlt év folyamán lett kiadva. 
